Ondersoek na M1-brugineenstorting gou hervatFoto: Netcare 911 Die departement van arbeid het Vrydagoggend gesê die ondersoek na die M1-brugineenstorting sal binnekort hervat word. Twee mense is dood en 19 ander beseer toe die brug in Oktober ineengestort het. Die ondersoek na die voorval is sedertdien al verskeie kere uitgestel. Mokgadi Pela, woordvoerder van die departement van arbeid, het gesê die ondersoek sal Donderdag voortgaan. “Dit sal begin met insette deur die konstruksiemaatskappy Murray & Roberts.” Hy het gesê die ondersoek sal tot 15 Julie duur. Die ondersoek word deur die departement gedoen ingevolge die Wet op Beroepsgesondheid en -veiligheid om beweerde nalatigheid te ondersoek. Volgens Pela sal ingenieurs van Murray & Roberts en verteenwoordigers van die Stad Johannesburg, die Johannesburgse Ontwikkelingsagentskap, Royal HaskoningDHV, Formscaff, die Ingenieursraad van Suid-Afrika en die vakbond NUM na verwagting tydens die ondersoek getuig. Die ondersoek sal by die departement van arbeid se kantore in die Pretoriase middestad gebou word.